கேள்வி: குறைகடத்தி ஆய்வகம் என்பது என்ன?
பதில்: (குறைகடத்தி வளாகமாக) | hq_location = மொகாலி, பஞ்சாப் (இந்தியா) | hq_location_country = | owner = மின்னணு மற்றும் தகவல் தொழில்நுட்ப அமைச்சகம், இந்திய அரசு | website = https://www.scl.gov.in/ }} File:Semi-Conductor Laboratory - Sector 72 - SAS Nagar 2016-08-07 8888.JPG குறைகடத்தி ஆய்வகம் (''Semi-Conductor Laboratory'') இந்தியா அரசின் மின்னணு மற்றும் தகவல் தொழில்நுட்ப அமைச்சகம் கீழ் செயல்படும் ஓர் ஆராய்ச்சி நிறுவனம் ஆகும். பஞ்சாப் (இந்தியா) மாநிலத்தின் மொகாலி நகரத்தில் இந்த ஆய்வகம் உள்ளது. முன்னதாக இந்நிறுவனம் விண்வெளித் துறை கட்டுப்பாட்டின் கீழ் இருந்தது. குறைகடத்தி தொழில்நுட்பத் துறையில் ஆராய்ச்சி மற்றும் மேம்பாடு ஆகியவை இந்த ஆய்வகத்தின் நோக்கங்களில் அடங்கும். குறைகடத்தி ஆய்வக நிறுவனத்தால் தயாரிக்கப்பட்ட குறைகடத்திகள் செவ்வாய் சுற்றுகலன் திட்டத்தில் பயன்படுத்தப்பட்டுள்ளன. இந்திய அரசாங்கம் குறைகடத்தி ஆய்வக நிறுவனத்தை நவீனமயமாக்கவும் அதன் வசதிகளை மேம்படுத்தவும் முயற்சி செய்து வருகிறது.
கேள்வி: குறைகடத்தி ஆய்வகம் - வரலாறு பற்றி நீங்கள் என்ன அறிந்துள்ளீர்கள்?
பதில்: குறைகடத்தி ஆய்வகம் என்பது இந்திய அரசாங்கத்தின் ஒரு பொதுத்துறை நிறுவனமாகும். பஞ்சாப் (இந்தியா) உள்ள மொகாலி நகரத்தில் குறைகடத்தி வளாகம் லிமிடெட்டு என்ற பெயரில் நிறுவப்பட்டது. இந்தியாவின் குறைக்கடத்தி உற்பத்தித் தொழிலை நிறுவுவதற்கான லட்சியங்களை மேம்படுத்துவதற்காக குறைகடத்தி ஆய்வக நிறுவனம் உருவாக்கப்பட்டது. 1976 ஆம் ஆண்டில், இந்திய அமைச்சரவை குறைகடத்தி ஆய்வக நிறுவனத்தை அமைப்பதற்கு ஒப்புதல் அளித்தது. மேலும் இந்த நிறுவனம் 1984 ஆம் ஆண்டில் உற்பத்தியைத் தொடங்கியது. ஆரம்பத்தில், குறைகடத்தி ஆய்வக நிறுவனம் நிறுவப்படுவதற்கான முக்கிய இடமாக நவி மும்பை கருதப்பட்டது. இருப்பினும், அப்போதைய பிரதமர் இந்திரா காந்தி இறுதியில் மொகாலியை இந்நிறுவனம் அமைக்கப்படும் இடமாகத் தேர்ந்தெடுத்தார். அப்போதைய பஞ்சாப் முதலமைச்சர் ஜெயில் சிங், குறைகடத்தி நிறுவனத்திற்கு அடையாளமாக ஒரு ரூபாய் விலையில் 51 ஏக்கர் நிலத்தை வழங்கினார். அமெரிக்கன் மைக்ரோசிசுட்டம் நிறுவனத்துடன் தொழில்நுட்ப ஒத்துழைப்பில் ஈடுபட்டு 1984 ஆம் ஆண்டில் குறைகடத்தி ஆய்வகம் ஆரம்பத்தில் உற்பத்தியைத் தொடங்கியது. அந்நிறுவனத்தின் தொழில்நுட்ப ஒத்துழைப்பை முழுமையாக்கும் வகையில் 5 மைக்ரான் உலோக ஆக்சைடு குறைகடத்தி உற்பத்தி செய்யப்பட்டது. 1989-ஆம் ஆண்டில் மொகாலியில் உள்ள குறைகடத்தி ஆய்வக நிறுவனத்தின் ஆலையில் தீ விபத்து ஏற்பட்டு, முற்றிலும் அழிந்தது. அந்த ஆலை 1997-ஆம் ஆண்டில் மீண்டும் உற்பத்தியைத் தொடங்கியது. இருப்பினும், அந்தத் தீ விபத்து இந்தியாவின் குறைக்கடத்தித் துறையின் வளர்ச்சியைத் தடுத்து நிறுத்தியது. 2022 ஆம் ஆண்டு நிலவரப்படி, அந்தத் தீ விபத்துக்கான காரணம் ஒரு மர்மமாகவே உள்ளது; அது ஒரு தற்செயலான விபத்தா அல்லது வேண்டுமென்றே ஏற்படுத்தப்பட்டதா என்பதும் கண்டுபிடிக்கப்படவில்லை. 1999-2000 ஆம் ஆண்டில் குறைகடத்தி ஆய்வக நிறுவனத்தின் வருவாய் சுமார் 14 மில்லியன் டாலராகவும், இலாபம் தோராயமாக 400,000 டாலராகவும் இருந்தது. குறைகடத்தி ஆய்வகம் 2005 ஆம் ஆண்டு மார்ச்சு மாதத்தில் விண்வெளித் துறையின் நிர்வாகக் கட்டுப்பாட்டின் கீழ் வந்தது. மேலும் இதன் பிறகு ஆராய்ச்சி மற்றும் மேம்பாட்டில் கவனம் செலுத்தும் வகையில் நிறுவனம் மறுசீரமைப்புக்கு உட்பட்டது. சங்கம் 2005 ஆம் ஆண்டு நவம்பர் மாதத்தில் பதிவு செய்யப்பட்டது. 2006 ஆம் ஆண்டில் குறைகடத்தி வலாகம் லிமிட்டெடு என்ற பெயர் குறைகடத்தி ஆய்வகம் எனப் பெயர் மாற்றம் செய்யப்பட்டது. Decoding India's quest for semiconductor manufacturing |url=https://www.deccanherald.com/business/technology/dh-deciphers-decoding-india-s-quest-for-semiconductor-manufacturing-1232460.html |access-date=2023-07-04 |website=Deccan Herald |language=en}} 2023 ஆம் ஆண்டு நிலவரப்படி, குறைகடத்தி ஆய்வகம் மின்னணுவியல் மற்றும் தகவல் தொழில்நுட்ப அமைச்சகத்தின் நிர்வாகக் கட்டுப்பாட்டின் கீழ் உள்ளது.
கேள்வி: குறைகடத்தி ஆய்வகம் - வசதி மற்றும் உற்பத்தி குறித்து விரிவாக சொல்லுங்கள்.
பதில்: இந்தியாவில் ஒருங்கிணைந்த சாதன உற்பத்தி வசதி கொண்ட ஒரே நிறுவனம் குறைகடத்தி ஆய்வகம் மட்டுமேயாகும். இந்த ஆய்வகத்தில் உள்ள குறைக்கடத்தித் தகடு தயாரித்தல் வசதிகள் மூலம் 200-எண்ணிக்கைக்கும் மேற்பட்ட வகையான முழுமையான உலோக ஆக்சைடு குறைகடத்தி சாதனங்களை உருவாக்க முடியும்.. குறைகடத்தி ஆய்வகம் தயாரித்த தகடுகள் இந்தியாவின் செவ்வாய் சுற்றுப்பாதை திட்டமான மங்கள்யானில் பயன்படுத்தப்பட்டுள்ளன. சென்னை இந்திய தொழில்நுட்பக் கழகங்கள் தனது 180 நானோமீட்டர் தொழில்நுட்பச் செயல்முறையைப் பயன்படுத்தி சக்தி செயலிகளைத் தயாரிப்பதற்காக, குறைகடத்தி ஆய்வகத்தை ஒரு முதன்மை உற்பத்தி ஆலையாகப் பயன்படுத்துகிறது. 2021 ஆம் ஆண்டில், இந்நிறுவனமும் மும்பை இந்திய தொழில்நுட்பக் கழகமும் இணைந்து இந்தியாவின் முதல் உள்நாட்டு குறைக்கடத்தி நினைவகத் தொழில்நுட்பத்தைக் கண்டுபிடித்தன. குறைகடத்தி ஆய்வகமும் மும்பை இந்திய தொழில்நுட்ப கழகமும் இணைந்து, உற்பத்திக்குப் பயன்படுத்தக்கூடிய முழுமையான உலோக ஆக்சைடு குறைகடத்தியை -180நானோமீட்டர் அடிப்படையிலான 8-பைட்டு நினைவகத் தொழில்நுட்பத்தை செயல்விளக்கம் செய்துகாட்டின.